**LĒMUMS**

Liepājā

|  |  |
| --- | --- |
| 2022.gada 21.jūlijā | Nr.276/11  (prot. Nr.11, 13.§) |

Par sadarbības līgumu ar Nodarbinātības

valsts aģentūru

Ievērojot, ka Brīvprātīgā darba veicēju informācijas sistēmā [www.brivpratigie.lv](http://www.brivpratigie.lv/) ir veiktas būtiskas saturiskās izmaiņas, ir saņemta Nodarbinātības valsts aģentūras sagatavota vienošanās ar lūgumu izbeigt 2019.gada 12.decembrī noslēgto Sadarbības līgumu Nr.1.1.-10/8 par sadarbību Brīvprātīgā darba informācijas sistēmas satura administrēšanā un piedāvājums slēgt jaunu sadarbības līgumu.

Lai nodrošinātu brīvprātīgā darba organizēšanu, izmantojot Nodarbinātības valsts aģentūras atjaunoto vietni brivpratigie.lv, un piesaistītu projekta “Liepāja 2027” īstenošanai nepieciešamos brīvprātīgos ārpus Liepājas, pamatojoties uz likuma “Par pašvaldībām” 12.pantu, Valsts pārvaldes iekārtas likuma 54.panta piekto daļu un 61.pantu, Liepājas pilsētas domes 2017.gada 17.augusta saistošo noteikumu Nr.14 “Liepājas pilsētas pašvaldības nolikums” 109.punktu un izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 14.jūlija lēmumu (sēdes protokols N.7), Liepājas valstspilsētas pašvaldības dome **nolemj:**

1. Izbeigt 2019.gada 12.decembrī noslēgto sadarbības līgumu Nr.1.1-10/8 “Sadarbības līgums par sadarbību Brīvprātīgā darba informācijas sistēmas satura administrēšanā”, parakstot sagatavoto vienošanos (pielikumā).

2. Noslēgt sadarbības līgumu (pielikumā) ar Nodarbinātības valsts aģentūru parBrīvprātīgā darba veicēju informācijas sistēmas satura administrēšanu.

3. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt šī lēmuma 1. un 2.punktā minēto vienošanos un līgumu, kā arī līguma darbības laikā parakstīt nepieciešamos līguma grozījumus, ja tie neskar līguma būtiskās sastāvdaļas.

4. Atzīt par spēku zaudējušu Liepājas pilsētas domes 2019.gada 14.novembra lēmumu Nr.436 “Par sadarbības līgumu ar Nodarbinātības valsts aģentūru”.

5. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Juridiskajai daļai, IT daļai, Nodarbinātības valsts aģentūrai, Vides, veselības un sabiedrības līdzdalības daļas sabiedrības pārvaldes speciālistei | |